**DOLOŽKA ZLUČITEĽNOSTI**

**návrhu zákona s právom Európskej únie**

1. **Navrhovateľ zákona**: Ministerstvo hospodárstva Slovenskej republiky

2. **Názov návrhu zákona:** Návrh zákona, ktorým sa mení a dopĺňa zákon č. 321/2014 Z. z. o energetickej efektívnosti a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony

3. **Predmet návrhu zákona je upravený v práve Európskej únie**:

a) v primárnom práve – Zmluva o fungovaní Európskej únie (čl. 194),

b) v sekundárnom práve – Smernica Európskeho parlamentu a Rady 2012/27/EÚ z 25. októbra 2012 o energetickej efektívnosti, ktorou sa menia dopĺňajú smernice 2009/125/ES a 2010/30/EÚ a ktorou sa zrušujú smernice 2004/8/ES a 2006/32/ES (Ú. v. EÚ L 315, 14. 11. 2012) v platnom znení

 Gestor: Ministerstvo hospodárstva Slovenskej republiky

- Smernica Európskeho parlamentu a Rady (EÚ) 2018/844 z 30. mája 2018, ktorou sa mení smernica 2010/31/EÚ o energetickej hospodárnosti budov a smernica 2012/27/EÚ o energetickej efektívnosti (Ú. v. EÚ L 156, 19. 6. 2018),

Gestor: Ministerstvo dopravy a výstavby Slovenskej republiky

- Nariadenie Európskeho parlamentu a Rady (EÚ) 2018/1999 z 11. decembra 2018 o riadení energetickej únie a opatrení v oblasti klímy, ktorým sa menia nariadenia Európskeho parlamentu a Rady (ES) č. 663/2009 a (ES) č. 715/2009, smernice Európskeho parlamentu a Rady 94/22/ES, 98/70/ES, 2009/31/ES, 2009/73/ES, 2010/31/EÚ, 2012/27/EÚ a 2013/30/EÚ, smernice Rady 2009/119/ES a (EÚ) 2015/652 a ktorým sa zrušuje nariadenie Európskeho parlamentu a Rady (EÚ) č. 525/2013 (Ú. v. EÚ L 328, 21. 12. 2018),

Gestor: Ministerstvo hospodárstva Slovenskej republiky

- Smernica Európskeho parlamentu a Rady (EÚ) 2018/2002 z 11. decembra 2018, ktorou sa mení smernica 2012/27/EÚ o energetickej efektívnosti (Ú. v. EÚ L 328, 21. 12. 2018),

Gestor: Ministerstvo hospodárstva Slovenskej republiky

- Smernica Európskeho parlamentu a Rady (EÚ) 2019/692 zo 17. apríla 2019, ktorou sa mení smernica 2009/73/ES o spoločných pravidlách pre vnútorný trh so zemným plynom (Ú. v. EÚ L 117, 3.5.2019).

Gestor: Ministerstvo hospodárstva Slovenskej republiky

- Delegované nariadenie Komisie (EÚ) 2019/826 zo 4. marca 2019, ktorým sa menia prílohy VIII a IX k smernici Európskeho parlamentu a Rady 2012/27/EÚ o obsahu komplexných posúdení potenciálu efektívneho vykurovania a chladenia (Ú. v. EÚ L 137, 23. 5. 2019),

Gestor: Ministerstvo hospodárstva Slovenskej republiky

c) v judikatúre Súdneho dvora Európskej únie – nie je.

4. **Záväzky Slovenskej republiky vo vzťahu k Európskej únii**:

a) uviesť lehotu na prebranie príslušného právneho aktu Európskej únie, príp. aj osobitnú lehotu účinnosti jeho ustanovení –

nariadenie (EÚ) 2018/1999 - 1.1.2020,

smernica (EÚ) 2019/692 - 24.2.2020,

smernica (EÚ) 2018/844 - 10.3.2020,

smernica (EÚ) 2018/2002 - 25.6.2020,

body 5 až 10 článku 1 a body 3 a 4 prílohy smernice (EÚ) 2018/844 - 25.10.2020,

nariadenie (EÚ) 2018/1999 - 1.1.2021

b) uviesť informáciu o začatí konania v rámci „EÚ Pilot“ alebo o začatí postupu Európskej komisie, alebo o konaní Súdneho dvora Európskej únie proti Slovenskej republike podľa čl. 258 a 260 Zmluvy o fungovaní Európskej únie v jej platnom znení, spolu s uvedením konkrétnych vytýkaných nedostatkov a požiadaviek na zabezpečenie nápravy so zreteľom na nariadenie Európskeho parlamentu a Rady (ES) č. 1049/2001 z 30. mája 2001 o prístupe verejnosti k dokumentom Európskeho parlamentu, Rady a Komisie

- formálne oznámenie C (2020) 3150/27 final podľa čl. 258 Zmluvy o fungovaní Európskej únie zo dňa 27. mája 2020 (konanie o porušení zmlúv č. 2020/0264),

- konanie EUP(2019)9420,

- konanie o porušení zmlúv č. 2020/0265,

c) uviesť informáciu o právnych predpisoch, v ktorých sú uvádzané právne akty Európskej únie už prebrané, spolu s uvedením rozsahu ich prebrania, príp. potreby prijatia ďalších úprav

Smernica 2012/27/EÚ:

* + - zákon č. 321/2014 Z. z. o energetickej efektívnosti  a o zmene a doplnení niektorých zákonov,
		- zákon č. 251/2012 Z. z. o energetike v rozsahu čl. 2 bodov 20 až 23, 28, 29 a 45, čl. 9 ods. 1 a 2, čl. 10 ods. 1, čl. 13, čl. 14 ods. 7, čl. 15 ods. 1, 5, 6, a 8, čl. 16 ods. 1 a 2,
		- zákon č. 250/2012 Z. z. o regulácii v sieťových odvetviach v rozsahu čl. 10 ods. 1 a 2, čl. 13, čl. 15 ods. 6 a 8,
		- zákon č. 309/2009 Z. z. o podpore obnoviteľných zdrojov energie a vysoko účinnej kombinovanej výroby a o zmene a doplnení niektorých zákonovv rozsahu čl. 2 bodov 30 až 39, čl. 9 ods. 1, čl. 13, čl. 14 ods. 10 a 11, čl. 15 ods. 5 a 6, čl. 16 ods. 1, 2 a 3,
		- zákon č. 657/2004 Z. z. o tepelnej energetike v rozsahu čl. 2 bodov 20, 22, 23 a 41, čl. 5 ods. 7, čl. 6 ods. 3, čl. 9 ods. 1 a 3, čl. 10 ods. 1, čl. 13, čl. 16 odsek 1, 2 a 3,
		- zákon č. 343/2015 Z. z. o verejnom obstarávaní a o zmene a doplnení niektorých zákonov v rozsahu čl. 2 bodu 8, čl. 6 ods. 1 až 4,
		- zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov v rozsahu čl. 2 bodu 9,
		- zákon č. 56/2018 Z. z. o posudzovaní zhody výrobku, sprístupňovaní určeného výrobku na trhu a o zmene a doplnení niektorých zákonov v rozsahu  čl. 2 ods. 12 a 13,
		- zákon č. [č. 158/2011 Z. z.](http://www.zakonypreludi.sk/zz/2011-158) o podpore energeticky a environmentálne úsporných motorových vozidiel v rozsahu čl. 6 ods. 3 a 4,
		- zákon č. 555/2005 Z. z. o energetickej hospodárnosti budov v znení neskorších predpisov v celom rozsahu,

 Smernica (EÚ) 2018/844:

- zákon č. 555/2005 Z. z. o energetickej hospodárnosti budov v znení neskorších predpisov,

 - vyhláška MDVaRR SR č. 364/2012 Z. z., ktorou sa vykonáva zákon č. [555/2005 Z. z.](https://www.slov-lex.sk/pravne-predpisy/SK/ZZ/2005/555/) o energetickej hospodárnosti budov a o zmene a doplnení niektorých zákonov v znení neskorších predpisov,

 Smernica (EÚ) 2019/692:

 - zákon č. 250/2012 Z. z. o regulácii v sieťových odvetviach v znení neskorších predpisov,

 - zákon č. 251/2012 Z. z. o energetike a o zmene a doplnení niektorých zákonov v znení neskorších predpisov,

 - zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov.

5. **Návrh zákona je zlučiteľný s právom Európskej únie**:

Úplne